ნამსხვრევი

ნამსხვრევი, ან ინგლ. The Shard, ასევე ცნობილი, როგორც ლონდონ ბრიჯის ნამსხვრევი (ინგლ. Shard London Bridge, ყოფილი ლონდონ ბრიჯის თაუერი, — შერეული დანიშნულების 95-სართულიანი პირამიდის ფორმის ზემაღალი ცათამბჯენი ლონდონში. ნამსხვრევი იტალიელმა არქიტექტორმა რენცო პიანომ დააპროექტა, რომელიც The Shard Quarter-ის განაშენიანების ნაწილს შეადგენს. 309.6 მ სიმაღლის The Shard არის ყველაზე მაღალი შენობა გაერთიანებულ სამეფოსა და დასავლეთ ევროპაში და მეშვიდე ყველაზე მაღალი შენობა ევროპაში. The Shard-მა ჩაანაცვლა Southwark Towers, 24-სართულიანი საოფისე შენობა, რომელიც ამავე ადგილზე 1975 წელს აშენდა. The Shard-ის მშენებლობა 2009 წლის მარტში დაიწყო; მან მაქსიმალურ სიმაღლეს 2012 წლის 30 მარტს მიაღწია, ხოლო საზეიმოდ 2012 წლის 5 ივლისს გაიხსნა. მშენებლობა 2012 წლის ნოემბერში დასრულდა. კერძო მმართველობაში მყოფი გადასახედი მოედანი, The View from The Shard, საზოგადოებისთვის 2013 წლის 1 თებერვალს გაიხსნა. მინით მოპირკეთებულ პირამიდისებურ კოშკს 72 საცხოვრებელი სართული აქვს, ხოლო 72-ე სართულზე, 244 მეტრისს სიმაღლეზე, განთავსებულია დახურული გადასახედი გალერეა და ღია გადასახედი მოედანი. The Shard შეიქმნა კომპანია Sellar Property Group-ის მიერ LBQ Ltd-ის სახელით და მას ერთობლივად ფლობენ Sellar Property (5%) და კატარის სახელმწიფო (95%). გალერეა შენიშვნები სქოლიო